Burgeroorlog oor Zuma is 'leë dreigemente', sê Holomisa | Maroela Media
"Dis 'n leë dreigement, ons neem dit nie ernstig op nie. Ons weet hoe desperaat hulle is. Ons sal hulle nie 'n kans bied nie; die Suid-Afrikaanse veiligheidsmagte sal dit binne minute stopsit," het hy tydens 'n telefoniese onderhoud aan die African News Agency (ANA) gesê.
Zuma is toenemend onder druk van sommige lede in die ANC, burgerlike samelewing en opposisiepartye, om voor die staatsrede op 8 Februarie (Donderdag) te bedank.
Die ANC se topses-beamptes vergader Sondag om glo 'n "gladde leierskap-oordrag" te bespreek, maar volgens ANC-sekretaris-generaal Ace Magashule, sal Zuma wel die staatsrede lewer. Magashule is 'n vurige Zuma-ondersteuner.
Zuma se ondersteuners, hoofsaaklik randbewegings soos Black First Land First, het die ANC versoek om hom toe te laat om sy termyn uit te dien en het gewaarsku dat 'n gedwonge uittrede tot maatskaplike onrus en moontlik 'n burgeroorlog kan lei.
'n #HandsOffZuma-optog word Maandag by die ANC se hoofkantoor by Luthuli House in Johannesburg beplan, met 'n teen-optog wat op dieselfde tyd sal plaasvind. ANC-lede wat die teen-optog ondersteun het gesê hulle verdedig die party, nie een man nie.
"Kom ons hoop vir 'n uitslag van die vergadering vandag [Sondag], dat die topses vir die land sal sê wat die uitslag is, want die doel van vandag se vergadering is om hom te vra om te bedank. As hy instem, is daar geen rede waarom hy die staatsrede moet lewer nie," het Holomisa gesê.
Twee hooggeplaastes in die ANC het egter aan ANA gesê Zuma is vasbeslote om die staatsrede te lewer.
Mmusi Maimane, leier van die DA, het verlede week speaker Baleka Mbete versoek om die staatsrede uit te stel, maar sy het dit van die hand gewys en gesê dis nie in haar mag om die staatsrede uit te stel nie.
Julius Malema, leier van die EFF, het terselfdertyd 'n debat oor 'n mosie van wantroue in Zuma versoek. Mbete het dit goedgekeur, maar gesê dit sal eers op 22 Februarie plaasvind.
Verskeie opposisiepartye het aangedui hulle is van voornemens om 'n interdik te bekom, waarskynlik in die Wes-Kaapse hooggeregshof, om Mbete te dwing om die geleentheid uit te stel as sy nie teen Maandag instem om dit te doen nie. Hulle beweer die staatsrede sal nie voortgaan totdat regulasies gefinaliseer is om hom in 'n staat van vervolging te plaas nie.
'n Parlementêre subkomitee van die reëlskomitee het riglyne opgestel hoe om 'n staat van vervolging teen die president te bestuur. Die konstitusionele hof het die parlement beveel om dit teen Desember 2017 af te handel. Dit volg ná 'n saak wat deur die EFF, UDM en Congress of the People (Cope) gebring is. Die partye het suksesvol beweer dat die parlement versuim het om Zuma aanspreeklik te hou in verband met regstellende aksie wat die openbare beskermer beveel het wat betref opgraderings aan sy privaat huis in Nkandla, KwaZulu-Natal.
Hulle voer aan daar is nie voldoende reëls en strukture in die parlement vir hierdie proses om doeltreffend te geskied nie. Die nuwe reëls sal na verwagting in Maart aangeneem word, met pogings direk daarna om Zuma in 'n staat van vervolging te plaas indien Zuma nog nie bedank het nie.
Holomisa het aan ANA gesê Zuma het nou geen ander opsie nie as "die konstitusionele opsie". "Hy kan dus steeds hof toe gaan en 'n interdik teen sy eie party bekom, om te sê dat sy termyn eers in 2019 verstryk. Dit sal 'n uitstel-taktiek wees en dit is duidelik dat Zuma wag om te hoor dat hy immuun sal wees teen vervolging indien hy sou uittree."
Zuma kan moontlik van 'n rits korrupsie- en bedrogklagtes aangekla word wat spruit uit 2007, maar die land sal eers weet of hy vervolg gaan word wanneer die hoofvervolger, na bewering 'n vriend van Zuma, die bewyse ondersoek het wat Zuma se prokureurs verlede week Donderdag ingedien het.
"Die ANC se topses het ongelukkig nie die mag om vir hom immuniteit te gee nie. As die ANC instem, sal dit 'n selfmoordpoging wees. Hoe gee mens 'n waarborg om iemand nie te vervolg nie, nog voor iemand gepleit het?" wou Holomisa weet.
As Zuma gaan. Hou dit groot gevaar in vir ons almal
Vir n week lank gaan ons so babbelas wees dat ons nie uit ons oë sal kan sien nie
Nou wil dit lyk asof juis dit wat Pienk Frikkie so oor gespog het hy "verhoed" het met sy ruggraatlose oorgawe, nou blyk net uitgestel was…..
Holomisa droom ons het nie die veiligheidsmagte om n opstand in 5 min te onderdruk nie nie eens in 5 weke nie
So jammer om te pla.
Ek probeer vandag heeldag jul artikels op my f-book sit, maar deurentyd word "spens" .co.za geplaas ipv die spesifieke gekose artikel.
Sal jul asb kyk wat is die probleem?
Dit wil voorkom of baie lesers se lewe ophou bestaan het met die referendum to daar JA en NEE gestem is. Ander verwys na verkeerde besluite deur FW, sjoe, om heeltyd voort te leef asof dit vandag nog 1981 of 1993 moet uiters verveeld wees. Ek het in daardie tyd my diensplig voltooi, begin werk, getrou, al y kinders is al uit die huis, aftrede is om die hoek en ons sien uit na die vry tyd en ons mooi land te besoek. Ons verknog ons nie oor goed wat in die verlede is en waaroor ons nie beheer het.… Lees meer »